CELEX: 62015CN0456
Language: et
Date: 2015-08-28 00:00:00
Title: Kohtuasi C-456/15: Eelotsusetaotlus, mille on esitanud Verwaltungsgericht Berlin (Saksamaa) 28. augustil 2015 – BASF SE versus Saksamaa Liitvabariik

23.11.2015   
            
            
               ET
            
            
               Euroopa Liidu Teataja
            
            
               C 389/16
            
         Eelotsusetaotlus, mille on esitanud Verwaltungsgericht Berlin (Saksamaa) 28. augustil 2015 – BASF SE versus Saksamaa Liitvabariik
   (Kohtuasi C-456/15)
   (2015/C 389/18)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Berlin
   
      Põhikohtuasja pooled
   
   
      Kaebuse esitaja: BASF SE
   
      Vastustaja: Saksamaa Liitvabariik.
   
      Eelotsuse küsimused
   
   
               1.
            
            
               Kas otsus 2013/448/EL (1) on kehtetu ja vastuolus direktiivi 2003/87/EÜ eesmärkidega, sest see kehtestab ühtse sektoriülese paranduskoefitsiendi selliselt, et lubatud heitkoguse ühikute aastase maksimumkoguse (industry cap) kindlakstegemisel vastavalt direktiivi 2003/87/EÜ artikli 10a lõikele 5 ei võetud arvesse elektrienergia tootmiseks kasutatavate jääkgaaside heiteid ja heiteid, mis tekivad soojuse tootmisel soojus-ja elektrienergiat koostootvates käitistes?
            
         
               2.
            
            
               Kas otsus 2013/448/EL on kehtetu ja vastuolus direktiivi 2003/87/EÜ eesmärkidega, sest see tekitab tasakaalustamatuse, välistades artikli 10a lõike 5 punktides a ja b sätestatud arvestamise alusest jääkgaaside põletamisega seotud heited ja koostootmisel toodetud soojusega seotud heited, sellal kui direktiivi 2003/87/EÜ artikli 10a lõike 3 kohaldamisalast välja jääval käitisel on direktiivi 2003/87/EÜ artikli 10a lõigete 1 ja 4 ning otsuse 2011/278/EL (2) alusel õigus tasuta eraldamisele seoses nende heidetega?
            
         
               3.
            
            
               Kas otsus 2013/448/EL on kehtetu ja vastuolus direktiivi 2003/87/EÜ eesmärkidega, sest see kehtestab ühtse sektoriülese paranduskoefitsiendi selliselt, et lubatud heitkoguse ühikute aastase maksimumkoguse (industry cap) kindlakstegemisel vastavalt direktiivi 2003/87/EÜ artikli 10a lõikele 5 ei võetud arvesse nende käitiste heiteid, mille suhtes kohaldus kasvuhoonegaaside saastekvootidega kauplemise kohustus alles alates 2. kauplemisperioodist ning heitkogustega kauplemise süsteemiga vabatahtlikult liitunud (opt in) käitiste heiteid?
            
         
               4.
            
            
               Kas otsus 2013/448/EL on kehtetu ja vastuolus direktiivi 2003/87/EÜ eesmärkidega, sest see kehtestab ühtse sektoriülese paranduskoefitsiendi selliselt, et lubatud heitkoguse ühikute aastase maksimumkoguse (industry cap) kindlakstegemisel vastavalt direktiivi 2003/87/EÜ artikli 10a lõikele 5 võeti mahaarvatavatena arvesse enne 30. juunit 2011 suletud käitiste heited, sellal kui alles 2. kauplemisperioodil tegevust alustanud käitiste heiteid arvesse ei võetud?
            
         
               5.
            
            
               Kas otsus 2013/448/EL on kehtetu ja vastuolus ELTL artiklis 298 ja Euroopa Liidu põhiõiguste harta artiklis 41 kehtestatud õigusega heale haldusele, mis kuulub õigusriigi põhimõtete alla, sest see otsus kehtestab ühtse sektoriülese paranduskoefitsiendi põhjusel, et paranduskoefitsiendi arvutamist ei ole avalikustatud?
            
         
      (1)  Komisjoni 5. septembri 2013. aasta otsus 2014/448/EÜ, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ artikli 11 lõikega 3 (ELT L 240, lk 27).
   
      (2)  Komisjoni 27. aprilli 2011. aasta otsus 2011/278/EL, millega määratakse kindlaks kogu liitu hõlmavad üleminekueeskirjad Euroopa Parlamendi ja nõukogu direktiivi 2003/87/EÜ artikli 10a kohaste tasuta saastekvootide ühtlustatud eraldamiseks (ELT L 130, lk 1)